CELEX: 62011FN0112
Language: da
Date: 2011-10-24 00:00:00
Title: Sag F-112/11: Sag anlagt den 24. oktober 2011 — ZZ mod Kommissionen

7.1.2012   
            
            
               DA
            
            
               Den Europæiske Unions Tidende
            
            
               C 6/27
            
         Sag anlagt den 24. oktober 2011 — ZZ mod Kommissionen
   (Sag F-112/11)
   2012/C 6/51
   Processprog: fransk
   
      Parter
   
   
      Sagsøger: ZZ (ved advokat C. Mourato)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af sagsøgerens lønseddel for februar måned 2011 og af lønsedlerne for de efterfølgende måneder, hvori der anvendes den nye justeringskoefficient for byen Varese som fastsat i Rådets forordning (EU) nr. 1239/2010 af 20. december 2010.
   
      Sagsøgerens påstande
   
   
               —
            
            
               Annullation af lønsedlen for februar måned 2011 og lønsedlerne for de efterfølgende måneder, for så vidt som der i disse lønsedler anvendes en justeringskoefficient på 92,3 i medfør af Rådets forordning (EU) nr. 1239/2010 af 20. december 2010, idet retsvirkningen af disse lønsedler opretholdes indtil der udfærdiges nye lønsedler under anvendelse af en forskriftsmæssig koefficient.
            
         
               —
            
            
               Annullation af ansættelsesmyndighedens afgørelse af 12. juli 2011 om afslag på klage nr. 328/11, som sagsøgeren havde indgivet, for så vidt som sagsøgeren derved fik afslag på aktindsigt i de detaljerede statistiske oplysninger vedrørende købekraftspariteterne mellem Bruxelles og Varese for så vidt angår flere grundlæggende poster, herunder elektricitet, gas, flydende og fast brændsel samt sundhed og bolig.
            
         
               —
            
            
               Europa-Kommissionen tilpligtes at betale sagens omkostninger.